CELEX: 62019TN0799
Language: sk
Date: 2019-11-18 00:00:00
Title: Vec T-799/19: Žaloba podaná 18. novembra 2019 – Bennahmias/Parlament

10.2.2020   
            
            
               SK
            
            
               Úradný vestník Európskej únie
            
            
               C 45/78
            
         
      Žaloba podaná 18. novembra 2019 – Bennahmias/Parlament
      (Vec T-799/19)
      (2020/C 45/63)
      Jazyk konania: francúzština
      
         Účastníci konania
      
      
         Žalobca: Jean-Luc Bennahmias (Marseille, Francúzsko) (v zastúpení: J.-M. Rikkers, J.-L. Teheux a M. Ganilsy, avocats)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie generálneho tajomníka Európskeho parlamentu zo 16. septembra 2019,
               
            
                  —
               
               
                  zrušil výzvu na úhradu č. 2019-1598 nariaďujúcu vrátenie 15 105 eur,
               
            
                  —
               
               
                  uložil Európskemu parlamentu povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na nedostatku odôvodnenia napadnutého rozhodnutia, keďže odôvodnenie generálneho tajomníka Európskeho parlamentu je podľa žalobcu nejednoznačné a neuvádza, prečo predložené písomnosti nepredstavujú dôkazy o vykonanej práci.
               
            
                  2.
               
               
                  Druhý žalobný dôvod je založený na nesprávnom posúdení v napadnutom rozhodnutí, keďže skutočnosti, ktoré zohľadnil generálny tajomník Európskeho parlamentu, sú podľa žalobcu nesprávne.
               
            
                  3.
               
               
                  Tretí žalobný dôvod je založený na prenesení dôkazného bremena. Žalobca sa v tomto ohľade domnieva, že mu neprislúcha predložiť dôkaz o práci vykonanej jeho poslaneckým asistentom, ale že naopak, Parlamentu prislúcha preukázať opak.
               
            
                  4.
               
               
                  Štvrtý žalobný dôvod je založený na porušení zásady proporcionality, keďže suma, ktorá je požadovaná od žalobcu, vychádza podľa neho z predpokladu, že poslanecký asistent pre žalobcu nikdy nepracoval.